Diari Oficial de la Generalitat Valenciana


Sumari del DOGV 5554, del 12-07-2007 (2007/9046)

RESOLUCIÓ de 29 de juny de 2007, de la Direcció General de Pesca i Alimentació, per la qual s'autoritza a Cultivos Marinos de Guardamar SL l'ampliació de la instal·lació d'un establiment de granja marina en terrenys de domini públic marítim terrestre davant del terme de Guardamar del Segura (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5554

Data del DOGV
:   12-07-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/9046


Data del document
:   29-06-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Guardamar del Segura
    * empresa privada
    * piscicultura

RESOLUCIÓ de 29 de juny de 2007, de la Direcció General de Pesca i Alimentació, per la qual s'autoritza a Cultivos Marinos de Guardamar SL l'ampliació de la instal·lació d'un establiment de granja marina en terrenys de domini públic marítim terrestre davant del terme de Guardamar del Segura (Alacant). [2007/9046]  
Vist l'expedient instruït a instància del Sr. José Agustín Ríos Aldeguer, en representació de Cultivos Marinos de Guardamar SL, sobre sol·licitud per a l'ampliació de l'establiment d'aqüicultura marina autoritzat, segons la Resolució de 4 de desembre de 2000, per la Direcció General de Pesca i Comercialització Agrària, i la Resolució de 26 de maig de 2004, de la Direcció General de Pesca (establiment registrat amb el número 019).  
Vist l'informe favorable de 16 de febrer de 2007, de la Direcció General de Costes, i l'acceptació per part del peticionari, amb data 2 d'abril de 2007, de les condicions i prescripcions contingudes en l'informe mencionat.  
Vista l'Orde Ministerial de 22 de maig de 2007, del Ministeri de Medi Ambient, per la qual s'atorga a Cultivos Marinos de Guardamar SL l'ampliació de la concessió d'ocupació a uns 294.750 metres quadrats de béns de domini públic maritimoterrestre amb destinació a la realització d'un projecte d'engreix d'orada i llobarro en estructures flotants davant del terme municipal de Guardamar del Segura (Alacant), atorgada per mitjà de l'Orde Ministerial de 17 de novembre de 2000, i prorrogada per mitjà de l'Orde Ministerial de 15 de febrer de 2006, d'acord amb les condicions i prescripcions que conté l'Orde Ministerial de 16 de febrer de 2007.  
Esta Direcció General de Pesca i Alimentació resol:  
Primer  
Atorgar l'autorització administrativa per a l'ampliació consistent en la instal·lació de 18 noves gàbies de 25 metres de diàmetre, d'acord amb el projecte visat l'11 de juliol de 2005 i amb núm. GN-136/05, tota ella sobre la superfície autoritzada segons l'Orde Ministerial de 22 de maig de 2007, del Ministeri de Medi Ambient, la superfície total de la qual queda definida (després de l'ampliació) per un quadrilàter amb les coordenades següents (datum europeu ED-50, POTSDAM):  
A: 38º 05'19,7''N 00º 36'06,9''W  
B: 38º 05'18,9''N 00º 35'39,6''W  
C: 38º 05'04,4''N 00º 35'40,3''W  
D: 38º 05'05,1''N 00º 36'07,6''W  
La capacitat màxima de producció serà de 1.250 tones d'orada i llobarro.  
Segon  
Es compliran les condicions i prescripcions següents:  
- Les de l'Orde Ministerial de 22 de maig de 2007, del Ministeri de Medi Ambient, per la qual s'atorga a Cultivos Marinos de Guardamar SL l'ampliació de la concessió d'ocupació a uns 294.750 metres quadrats de béns de domini públic maritimoterrestre.  
- Les de la Resolució de 10 d'abril de 2006, de la conselleria de Territori i Habitatge, de declaració d'impacte ambiental, per la qual Cultivos Marinos de Guardamar SL té l'obligació de remetre els resultats obtinguts del Pla de Vigilància Ambiental a la Direcció General de Qualitat Ambiental de la conselleria de Territori i Habitatge, per a avaluar els resultats i controlar la seua possible incidència en la qualitat de les aigües litorals. De forma trimestral remetran a la Direcció General de Qualitat Ambiental els resultats, l'anàlisi d'estos i les conclusions del Programa de Vigilància Ambiental.  
- Efectuar la remissió mensual de les dades estadístiques de producció adjuntant la relació de les vendes efectuades, amb indicació de la data de venda, quilograms i valor de cada una de les espècies aqüícoles comercialitzades. Esta informació serà enviada en suport informàtic dins de les 48 hores següents a l'últim dia del mes corresponent a la Secció de Pesca Marítima de la Direcció Territorial d'Alacant de la conselleria d'Agricultura, Pesca i Alimentació.  
Tercer  
La present autorització tindrà vigència mentres no es produïsca paralització de l'activitat sense causa justificada segons el parer dels servicis tècnics de la conselleria d'Agricultura, Pesca i Alimentació, o l'extinció de les autoritzacions emeses pels diferents organismes competents.  
Les obres d'instal·lació hauran d'estar concloses i l'establiment en funcionament normal en un termini màxim de 15 mesos a partir de la present resolució.  
Quart  
L'ampliació s'ajustarà en tot moment al projecte. Qualsevol variació haurà de ser comunicada a la conselleria d'Agricultura, Pesca i Alimentació per a la seua autorització corresponent.  
Quint  
La iniciació i l'acabament de les obres es comunicarà a la Direcció Territorial de la conselleria d'Agricultura, Pesca i Alimentació, i serà necessari per a iniciar l'explotació la inspecció prèvia de les instal·lacions per part dels servicis tècnics de la conselleria.  
Sext  
Els organismes competents podran inspeccionar la marxa de les obres a realitzar, així com el funcionament de l'establiment, i el titular s'obliga a franquejar l'entrada als inspectors i tècnics corresponents.  
Sèptim  
L'incompliment de les normes ací establides se sancionarà administrativament de conformitat amb la Llei 2/1994, de 18 d'abril, de la Generalitat Valenciana, sobre Defensa dels Recursos Pesquers.  
Octau  
El present establiment quedarà afecte el que establix el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i caldrà notificar a la Direcció Territorial de la conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques com de les que formen part de l'estes.  
b) El cessament de l'activitat.  
c) Les ajudes públiques concedides a l'establiment amb indicació de la finalitat.  
d) Els canvis de domicili o raó social i del número d'identificació social.  
La present resolució no posa fi a la via administrativa i contra esta podrà interposar-se un recurs d'alçada davant del secretari autonòmic de la conselleria d'Agricultura, Pesca i Alimentació, en el termini d'un mes comptador des del dia de la notificació de la present resolució, de conformitat amb el que disposa l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de juny de 2007.- El director general de Pesca i Alimentació: José Francisco Ferrando Orta.